Nanchi Nenuwa Mwaitabila Amba Ntanda ne Bijimo Byalengelwetu Nobe mu Kukopa kwa Jiso Nyi?
Ine. Bakamonyi ba kwa Yehoba baitabila’mba Lesa walengele bintu byonse. Pano bino kechi baitabila amba byalengelwetu nobe mu kukopa kwa jiso ne. Mambo ka? Mambo kwamba’mba bintu byalengelwe mu kimyetu kicheche kechi kwaswañana na byaamba Baibolo ne. Akyumvwai Baibolo byo aambapo:
Moba atanu na jimo o alengejilemo bintu. Bantu bamo baitabila amba bintu byalengelwe mu kimyetu kicheche, bamba’mba aa moba atanu na jimo Lesa o alengejilemo bintu ke mobatu onkae, ko kuba’mba juba jimo ja maola 24 kufika ku juba ja butanu na jimo ja maola 24. Bino kyambo kya kuba’mba “juba” kyatongolwa mu Baibolo kyakonsha ne kulumbulula myaka.
—Ntendekelo 2:4; Salamo 90:4.
Ntanda yaikala myaka yavula bingi. Bamo baitabila amba bintu byalengelwe mu kimyetu kicheche bamba’mba ntanda yaikalatu myaka icheche. Nangwa byonkabyo, kwesakana na byaamba Baibolo, ntanda ne bya mwiulu byajinga konka Lesa saka akyangye kutatula kulenga bintu byonse byo alengele mu moba atanu na jimo. (Ntendekelo 1:1) Kino kyalengela Bakamonyi ba kwa Yehoba kwitaba byaamba basayansi amba yaikala myaka nobe kajo.
Nangwa kya kuba bakamonyi ba kwa Yehoba baitabila amba bintu byonse byalengelwetu kechi bakana byaamba sayansi ne. Twaitabila kuba’mba bintu bya kine byaamba sayansi byaswañana na byaambapo Baibolo.
Fundai ne Bikwabo
Nanchi Baibolo Kine Ufunjisha’mba Ka?
Baibolo —Buku Wafuma Kwi Lesa
MEPUZHO A MU BAIBOLO A KUMBULWA
Nanchi Byaambapo Sayansi ne Baibolo Wibyambapo Nyi?
Nanchi mu Baibolo mujipo milanguluko ya sayansi ya bubela nyi?
bem_Latn bem_Latn bem_Latn min_Latn bem_Latn bem_Latn xho_Latn bem_Latn bem_Latn bem_Latn bem_Latn bem_Latn